பழையபடி மரங்கள் பூக்கும்

பழையபடி மரங்கள் பூக்கும் ரோஷான் ஏ.ஜிப்ரி பெரும் நெருப்பின் சுவாலை தணிந்து ! பனி நடக்கும் ஊரில் ! பஞ்சுமெத்தை விரித்து ! புற்கள் வரவேற்கும் கால்களை. ! கன்றிய இதயங்கள் இளகி ! முகம் பார்க்கும் மலர்களில். ! கூட்டு பறத்தலினூடே காற்றில் அசையும் ! புள்ளினங்களின் தேர்ந்த பாடலில் மயங்கி ! உயிர்கள் கழித்து விளையாடும். ! நிறைந்த குளங்களிலிருந்து ! குதித்துவிழும் மீன்கறிவாசம் பசியின் வயிறுதடவும். ! நிலவை தட்டில் பிசைந்து ஊட்டிய பாட்டி ! நினைவில் நின்று சிரிப்பாள், ! மனைவியின் உருவில் பேரப்பிள்ளைகளுடன். ! வடக்கின் குட்டானை ! கிழக்கின் நாருசிக்க ! ஒடியல் காயும் வாசலெங்கும். ! பஞ்சத்தில் வேரிறக்கி பயிர்கள் காய்க்கும் ! பரீட்சய முகங்களுடன் புதிது,புதிதாய் ! பிரிவின் இளப்பில் ! உறைந்து உட்கார்ந்த மனங்கள் ! மீண்டெளும் விட்ட இடத்திலிருந்து தொடங்க ! போகும் வழியில் ! தலை தெறித்து உயிர் மரித்து முண்டமாய் நிற்கும் ! பனையின் அடியில் ! புனை முருங்கை விதைகளை ! புதைத்து விடுவோம் ! பழையபடி மரங்கள் பூக்க.!